eo eo en eo eo eo pt eo eo eo eo en en eo en eo eo eo eo eo eo eo eo eo eo eo en eo en nn en en eo eo eo eo eo eo eo eo eo eo eo eo eo eo eo es es eo eo eo en eo es es
By : Andy | 0 Comments | On : Oktobro 30, 2015 | Category : Sana vivstilo, Veganismo
Kiam aŭtunas la praaĝaj instinktoj vekiĝas. Denove ni fariĝas kolektantoj kaj ŝatas traserĉi en la ĉirkaŭo por io rikoltinda.
Kvankam la varmaj tagoj rimarkinde mallongiĝas kaj estas jam malvarmetaj, por fervora kolektanto de sovaĝaj fruktoj granda tempo komenciĝas. Abundas ja sovaĝaj plantoj en la pejzaĝo.
Ĉu rubuso kun ĝiaj nigraj beroj, ĉu la bluanigraj beroj de la sambuko aŭ la brile ruĝaj beroj de la birdsorbuso- ĉiuj instigas nin fari el ili ion por la venontaj malpli agrablaj tagoj de la jaro.
Jam sole la kolektado de fruktoj! Tiu agado je la freŝa aero donas tiom da sufiĉan plezuron, dum la manoj estas vigle okupitaj en memfiksita rapideco, kaj la sensoj ege atentas la ĉirkaŭo.
La rozbero, tiu forta kaj belega frukto oni ofte iom malatentas .
Ĉiujare mi kolektas tiujn berojn, kaj ofte homoj rigardantaj min demandas, kion mi faras kun ili. Ŝajne la homoj konas la rozberon nur kiel antaŭpreparitan teon, aĉeteblan en la butiko. La bero pro sia enhavo estas ŝatata de praepoko kaj uzata en kuracteo, fruktovino, siropo aŭ marmelado. En Svedio dolĉa berosupo de ĝi ege bongustas.
Ĉefe pro sia vitamino C, sed ankaŭ A, B1 kaj B2 ĝi tiom validas. Dum la Dua mondmilito, studentoj en Britio kolektis rozberojn por kovri C-vitamin-fonton. Tio necesis, ĉar la germana submarŝipa blokado malhelpis la importadon de oranĝoj. Nur lastatempe danaj sciencistoj eltrovis, ke la rozbero enhavas la ĥemian substancon Galaktolipido, kiu tre bone uziĝas kiel drogo kontraŭ atrozo.
Mi mem faras ĉiutagan matenan teon el la beroj, kiujn mi ĉiam sufiĉe provizas por la tuta jaro. Post la kolekto de la ankoraŭ malmolaj beroj mi fortranĉas la malgrandan pinton kaj duonigas la berojn per tranĉilo. Tiam mi metas ilin por kelktagaj sekigado sur iu teleron. La beroj ŝrumpas kaj ilia varma ruĝo iĝas malhele bruna.
Por la tea infuzaĵo mi uzas duonplenan manon da ili po 1 litero kaj kutime mi jam je la antaŭa nokto ilin enigas en malvarman akvon. Je la venonta mateno la infuzaĵo estas hele oranĝkolora. Se ĝi estas malvarme trinkata, ĉiuj fortaj sanigaj ecoj iĝas pli efikaj. Sed ankaŭ nur mallongaebolita ĝi estas tre taŭga kaj bongusta teo, kiu provizas sufiĉe da vitaminoj por la tuta familio. Sed ne supozu, ke ĝi aspektas malhele violkolora kiel la aĉetata teo, ĉar tiu estas kolorigita de la floroj de la malvo.
Ĉi-jare mi eĉ aldonis iom da sekigita tranŝita cidonio.
Pri eble alia uzado de tiu bela frukto vi estu invitita memprovi…
Pri la aliaj eblaj uzadoj de tiu bela frukto vi estu invitita memprovi…
Retpoŝtadreso ne estos publikigita. Devigaj kampoj estas markitaj *
Vi rajtas uzi ĉi tiujn etikedojn kaj atribuojn de XHTML:
Ĉu vi volas ke ni avertu vin per retmesaĝo kiam estos novaĵoj? Aligu vian retpoŝt-adreson!
Universala Deklaracio de la Bestaj Rajtoj
Ĉu vi ŝatus fari ion por la paĝaro? Ekzemple, artikolojn pri veganaj receptoj. Ne hezitu kontakti nin!